Македонска држава доживљава успон након доласка на власт Филипа II Великог. Филип је настојао искористити кризу која је у Грчкој наступила у 4. веком п. н. е. изазвана сталним ратовањем, скоком цена и опадањем производње, трговине и занатства. Године 357. п. н. е. Филип опседа Амфипољ чиме је започело његово уплитање у грчке послове. Његова кампања одлучила је исход Трећег светог рата у коме је учествовао на страни Тебе против Атине и Спарте. Филократовим миром ратне операције су прекинуте на пет година. Нови ратни сукоб избио је 340. године п. н. е. због атинске пљачке трачких градова. Филип опседа Перинт и Византион. Обе опсаде завршене су неуспехом.